text: Succesrig tre-dages grænsekontrol
  14 maj 2011 kl. 08.35
  Rumænere med udbytte fra indbrud og litauere med stjålne cykler, motorsave og højtryksrensere.
  Det er nogle af resultaterne af tre dages udrejsekontroller gennemført af Udlændingekontrolafdelingen (UKA) hos Syd- og Sønderjyllands Politi. I kontrollerne har også medarbejdere fra SKAT deltaget.
  Fra og med onsdag til og med fredag blev der hos politiet blandt andet skrevet rapporter om:
  Tre rumænske statsborgere viste sig at have udbytte fra indbrud iblandt andet Vojens i bilen. De to har i forvejen indrejseforbud. De er fredag fremstillet i grundlovsforhør og fængslet til den 9. juni 2011.
  En litauisk mandhavde i sin varevogn to ATV motorcykler, en havetraktor, to cykler, to motorsave og to højtryksrensere. Alt formodentligt stjålet. Han bliver i dag fremstillet i retten i Sønderborg.
  To litauere i en personbil havde fem cykler med. Den ene cykel er meldt stjålet. Hvorvidt de skal fremstilles i grundlovsforhør besluttes senere lørdag.
  En polsk statsborger havde i sin bil formodentlig stjålet kosmetik. Også her bliver det senere lørdag besluttet, om han skal fremstilles i grundlovsforhør.
  En varevogn indregistreret i Storbritannien med en litauisk ejer viste sig at have falske forsikringspapirer. De to litauere i bilen medbragte ulovlig peberspray samt værktøj, der kan bruges til indbrud. Mændene blev afhørt, fik en bøde og blev løsladt. 
  En skrot-transport med polske chauffører, der trods papirer på, at den udelukkende kørte med skrot, også viste sig at have andet gods med. Det gav en straks-bøde på 10.000 kr.
  Fire andre polske skrottransporter havde ikke orden i papirerne. Det gav bøder på 43.000 kr.
   
  Der blev skrevet rapport på en udenlandsk chauffør, der kørte lastbil på en anden mands førerkort, ikke havde betalt vejbenyttelsesafgift og som blev sigtet for dokumentfalsk.
   
  To forskellige herboende udlændinge, der kørte i et udenlandsk registreret køretøj.
  To personer (den ene et barn) der kørte med i varerummet på en gulplade-bil. Det gav et klip i køre kortet til føreren.
  En bilist, der overhalede ind over en spærreflade.
  En bilist kørte uden førerret .
  En bilist kørte, selv om han har kørselsforbud.
  To talte i håndholdt mobiltelefon, mens de kørte.
  I tre tilfælde konstaterede politiet misbrug af prøveplader.
  En vægtafgiftssag resulterede i at pladerne blev inddraget.
  En bilist viste sig at have en totenschlæger i bilen. Det er en overtrædelse af våbenloven. Bøde på 3000 kr
  To andre havde hver en springkniv, den ene var en polsk statsborger. Bøder på hver 3000 kr.
  SKAT havde følgende sager:
  Inddrivelse af 18.000 kr. hos skyldnere
  Afgiftssager for 50.000 kr.
  Tilbagekaldelse af en kørselstilladelse.
  Et tilfælde af misbrug af dagpenge
  En indberetning om en herboende udlænding, der kørte i en udenlandsk indregistreret bil.
  En indberetning om privat kørsel i gulpladebil.
  16 arbejdsudlejningssager. Det vil udlændingen, der ikke opfylder de danske regler for arbejde.
  12 tilfælde af sort arbejde, heraf en person, der har arbejdet sort ved en navngiven landmand i tre år.
  En bil blev konfiskeret, og ejeren fik desuden 83.500 kr. konfiskeret.
  Det blev konstateret at et dansk vikarbureau udlejer arbejdskraft, men indbetaler ikke A-skat.
  En arbejdstager viste sig at have fået indeholdt A-skat, men arbejdsgiveren har ikke indbetalt skatten.
  